
SERVICIUL IMPOZITE SI TAXE PERSOANE JURIDICE I 

Nr. E12010-012222/ 05.07.2010                                                                        

                                                                                                            APROBAT

                                                                                   PRIMAR

                                                                                         DR. ING. GHEORGHE CIUHANDU
Referat

privind acordarea scutirii de la plata impozitului pe cladiri aferent cladirii situate in Timisoara Calea Dorobantilor nr. 4, datorat bugetului local pentru anul fiscal 2010, Fundatiei Serviciilor Sociale Bethany
In data de 18.05.2010, Fundatia Serviciilor Sociale Bethany, cu sediul in Timisoara Calea Dorobantilor nr. 4, CUI 5481584, prin cererea inregistrata la registratura Directiei Fiscale a Municipiului Timisoara sub nr. E12010-012222/18.05.2010, solicita in baza dispozitiilor art. 285 alin. 1 lit. c din Legea nr. 571/2003 privind Codul fiscal, acordarea scutirii de la plata impozitului pe cladiri aferent cladirii situate in Timisoara Calea Dorobantilor nr. 4, invederand in esenta faptul ca in imobilul in cauza fundatia  desfasoara activitati nonprofit, cod CAEN8899- alte activitati de asistenta sociala, fara cazare. 
Potrivit dispozitiilor art. 285 alin. 1 lit. c din Legea nr. 571/2003 privind Codul fiscal “Impozitul pe clădiri, impozitul pe teren, impozitul pe mijloacele de transport, taxa pentru eliberarea certificatelor, avizelor şi autorizaţiilor, precum şi alte taxe locale precizate la art. 282 şi art. 283 nu se aplică:
   (…)

li. c “organizaţiilor care au ca unică activitate acordarea gratuită de servicii sociale în unităţi specializate care asigură găzduire, îngrijire socială şi medicală, asistenţă, ocrotire, activităţi de recuperare, reabilitare şi reinserţie socială pentru copil, familie, persoane cu handicap, persoane vârstnice, precum şi pentru alte persoane aflate în dificultate, în condiţiile legii.”
Astfel, scutirea prevazuta la art. 285 alin. 1 din Legea nr. 571/2003, se acorda doar  organizaţiilor prevazute la lit. c a art.285 alin. 1, respectiv organizatiilor care au ca unică activitate acordarea gratuită de servicii sociale în unităţi specializate care asigură găzduire, îngrijire socială şi medicală, asistenţă, ocrotire, activităţi de recuperare, reabilitare şi reinserţie socială pentru copil, familie, persoane cu handicap, persoane vârstnice, precum şi pentru alte persoane aflate în dificultate, în condiţiile legii. 
Potrivit documentelor depuse de Fundatie in completarea cererii de acordare a scutirii de la plata impozitului pe cladiri, ca urmare a  solicitarii organului fiscal prin adresa nr. E12010-012222/29.06.2010, documente  inregistrate sub nr. E22010-017664/02.07.2010 (Statutul Fundatiei autentificat prin incheierea nr. 56147/08.12.1993, Actul aditional nr.818/22.06.2009 pentru modificarea statutului fundatiei, incheierea civila nr. 276/03.07.2009, declaratia pe proprie raspundere a  reprezentantului fundatiei cu privire la serviciile furnizate de fundatie in anul 2010),   fundatia desfasoara  activitati ce nu  sunt prevazute la art. 285 alin. 1 lit. c din Legea nr.571/2003 privind Codul fiscal, activitati constand in:

· organizarea de campanii de constientizare a publicului;

· oferirea de consultanta si asistenta tehnica in domeniul de expertiza al Fundatiei;

· initierea si administrarea proiectelor cu finantare nerambursabila oferite de diferite institutii si organizatii romanesti si internationale;

· acordarea de burse pentru elevi si studenti, cu precadere in domeniile disciplinelor socio-umane;

· activitati de strangere de fonduri;

· servicii de informare europeana la nivelul judetului Timis;

· servicii de imbunatatire a accesului populatiei din judetul Timis la serviciile sociale si medicale;

· acordarea de ajutoare materiale (alimente, materiale igienico-sanitare, jucarii, paturi, carucioare) copiilor si familiilor aflate in dificultate.

Mentionam deasemenea faptul ca Fundatia este acreditata prin Decizia nr. 151/08.10.2008 si Decizia nr. 152/08.10.2008 pentru furnizarea de servicii sociale constand in servicii de prevenire a separarii copilului de familia biologica sau extinsa si pentru furnizarea de servicii de suport si asistenta pentru familii si copii aflati in dificultate-serviciul de asistenta maternala pentru copii cu nevoi sociale. 
Astfel, avand in vedere cele prezentate mai sus, consideram ca fundatia nu are  ca unică activitate acordarea gratuită de servicii sociale în unităţi specializate servicii care sa asigure găzduire, îngrijire socială şi medicală, asistenţă, ocrotire, activităţi de recuperare, reabilitare şi reinserţie socială pentru copil, familie, persoane cu handicap, persoane vârstnice, precum şi pentru alte persoane aflate în dificultate si prin urmare  nu se incadreaza in dispozitiile art. 285 alin. (1) lit. c. 
Pe de alta parte, avand in vedere aspectele invederate de fundatie  in cuprinsul cererii de acordare a scutirii,  respectiv faptul ca in cladirea situata in Timisoara, Calea Dorobantilor nr. 4 se desfasoara  activitati de asistenta sociala fara cazare, in data de 01.07.2010, in  vederea verificarii indeplinirii conditiilor de acordare a scutirii de la plata impozitului pe cladiri, prevazute la art. 250 alin.(1) pct. 19 din Legea nr. 571/2003 privind Codul fiscal, organul fiscal a procedat la efectuare unei cercetari la fata locului respectiv la cladirea situata in Timisoara Calea Dorobantilor nr. 4, cu respectarea dispozitiilor art. 57 din OG nr. 92/2003 privind Codul de procedura fiscala. 
Potrivit Procesului verbal incheiat in data de 01.07.2010 ca urmare a efectuarii cercetarii la fata locului,  in cladirea situata in Timisoara str. Calea Dorobantilor nr. 4, fundatia desfasoara activitati de consiliere de grup si individuala pentru adolescenti proveniti din centre de plasament, penitenciare, copii cu risc de abandon, etc. 

Avand in vedere, cele prezentate mai sus, respectiv avand in vedere faptul ca in cladirea situata in Timisoara Calea Dorobantilor nr. 4, Fundatia desfasoara activitati social-umanitare constand in activitati de consiliere de grup si individuala pentru adolescenti proveniti din centre de plasament, penitenciare, copii cu risc de abandon, etc., consideram ca pentru cladirea situata in Timisoara Calea Dorobantilor nr. 4, Fundatia Serviciilor Sociale Bethany, se incadreaza in dispozitiilor art. 250 alin.(1) pct. 19 din Legea nr. 571/2003 privind Codul fiscal potrivit carora:

 „Clădirile pentru care nu se datorează impozit, prin efectul legii, sunt, după cum urmează:
(...) 
    19. clădirile utilizate pentru activităţi social-umanitare de către asociaţii, fundaţii şi culte, potrivit hotărârii consiliului local.”

Mentionam faptul ca impozitul pe cladiri aferent anului fiscal 2010 pentru cladirea situata in Timisoara Calea Dorobantilor nr. 4, este in cuantum de 5974 lei.
Avand in vedere cele prezentate mai sus,  

PROPUNEM:
Acordarea scutirii de la plata impozitului pe cladiri in cuantum de 5974 lei aferent cladirii situate in Timisoara Calea Dorobantilor nr.4,  datorat bugetului local al Municipiului Timisoara pentru anul fiscal 2010, Fundatiei Serviciilor Sociale Bethany, cu sediul in Timisoara Calea Dorobantilor nr. 4, CUI 5481584, in baza art. 250 alin. (1) pct. 19 din Legea nr. 571/2003 privind Codul fiscal. 

DIRECTOR EXECUTIV                                                                    SEF SERVICIU

EC. ADRIAN BODO                                                                    GABRIELA CIOINIAC

